Dersom en dør benyttes som rømningsvei skal slagretningen være identisk med rømningsretningen, normalt utover. I slike tilfeller må hengslene monteres på dørbladets ytterside og dermed tilgjengelig for en potensiell inntrenger. Normalt vil det da være en enklere operasjon å frikoble hengslene enn å bryte opp låsen, og bakkantbeslaget danner da et ekstra mekanisk festepunkt i dørbladets bakkant som fortsatt holder døren på plass dersom hengslene er frikoblet.